Basarabeasca

Basarabeasca ( / Bessarabka; do 1957 Романовка / Romanowka) je město na juhu Moldawskeje, bjezposrědnje při ukrainskej hranicy. Je zarjadniske sydło Basarabeascaskeho rajona a dósta swoje dźensniše mjeno po krajinje Bessarabskej, w kotrejž so nadeńdźe.

Město leži při brjoze rěki Cogâlnic něhdźe 95 kilometrow južnje Kišinjowa a ma něhdźe dwanaće tysac wobydlerjow. Resident population, as of January 1 by Districts and cities and Years, Statistica Moldovei Tule nadeńdźe so hraničny přechod mjez Moldawskej a Ukrainu.

 Stawizny 
Na městnje dźensnišeho města załoži so w lěće 1846 židowska kolonija „Romanowka“, kotraž bu k česći ruskeje carskeje swójby tak pomjenowana. 1877 wotewri so blisko wsy zastanišćo při železniskej čarje Bender–Galați z mjenom Bessarabka. W lěće 1897 měješe wjes cyłkownje 1625 wobydlerjow, z kotrychž bě 70 % Židow.Романовка, деревня, Еврейская энциклопедия Брокгауза и Ефрона, т. 13: Проклятие — Сарагосси, стлб. 598 W lěće 1912 poswjećichu nowu synagogu. Wot kónca prěnjeje swětoweje wójny přińdźe Romanowka kaž cyła Bessarabska do Rumunskeje a dósta rumunske mjeno Românești. Wot lěta 1944 steješe pod sowjetskim knjejstwom a dósta w lěće 1957 měšćanske prawa. 

Wulka židowska wosada je so přez holocaust dospołnje zničiła.

 Nóžki 

Kategorija:Załožene 1846